|  |  |
| --- | --- |
| 28.04.2016. | Nr.4/17 |

**ATTEIKUMS IZMANTOT PIRMPIRKUMA TIESĪBAS**

**UZ AKCIJU SABIEDRĪBAS ”JELGAVAS SILTUMTĪKLU UZŅĒMUMS” kapitāla daļām**

(ziņo I.Škutāne)

**Atklāti balsojot ar 15 balsīm PAR –** I.Jakovels, S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, A.Garančs, A.Rāviņš, M.Buškevics, D.Olte, A.Rublis, A.Tomašūns, J.Strods, R.Šlegelmilhs, **PRET-** nav, **ATTURAS** – nav,

2016.gada 23.martā saņemts akciju sabiedrības ”Jelgavas siltumtīklu uzņēmums” valdes 2016.gada 22.marta paziņojums Nr.11/12 ”Par pirmpirkuma tiesību izmantošanas iespēju”, kurā norādīts, ka AS “Riverside Properties” pārdod sev piederošas 54 685 (piecdesmit četri tūkstoši seši simti astoņdesmit piecas) dematerializētas vārda akcijas ar balsstiesībām par pārdošanas cenu 4 611,96 *euro* (četri tūkstoši seši simti vienpadsmit *euro* un 96 centi).

Saskaņā ar likuma ”Par pašvaldībām” 14.panta pirmās daļas 2.punktu, 21.panta pirmās daļas 27.punktu, Komerclikuma 238.panta otro daļu, akciju sabiedrības ”Jelgavas siltumtīklu uzņēmums” statūtu 7.4.punktu,

**JELGAVAS PILSĒTAS DOME NOLEMJ:**

Atteikties izmantot pirmpirkuma tiesības uz AS “Riverside Properties” piederošajām akciju sabiedrības ”Jelgavas siltumtīklu uzņēmums” 54 685 (piecdesmit četri tūkstoši seši simti astoņdesmit piecām) akcijām par akciju pārdošanas cenu 4 611,96 euro (četri tūkstoši seši simti vienpadsmit *euro* un 96 centi).

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2016.gada 28.aprīlī